6. Барање: 14-2012/1,2,3,4

- Досатавете ни копија од листа (или линк каде е објавен) од дневните редови од сите состаноци на Секторскиот мониторинг комитет за образование и вработување во текот на 2020 година.

* Досатавете ни копија од листа (или линк каде се објавени) од материалите кои биле разгледувани на состаноците на Секторскиот мониторинг комитет за образование и вработување (за секој состанок поединечно), одржан на 2020 година.
* Досатавете ни копија од листа (или линк каде се објавени) од записниците од сите состаноци кои ги одржа Секторскиот мониторинг комитет за образование и вработување во текот на 2020 година.
* Досатавете ни копија од листа (или линк каде се објавени) од бројот на состаноци кои ги одржа Секторскиот мониторинг комитет за образование и вработување во текот на 2020 година. Ве молиме посочете ги точните датуми на одржување на пленарни состаноци.
* Одговор: Ве информираме дека e одржан еден состанок на Секторскиот комитетот за следење (Sectoral Monitoring Committee) за имплементацијата на ИПА 2017 Годишната акциски програма „ЕУ поддршка за образование, вработување и социјална политика”, на 17.12.2020 година.

Од започнувањето на имплементацијата на гореспоменатата ИПА програма со усвојување и склучување на Финансиската спогодба на 2.11.2018 година, одржани се два редовни состаноци на Секторскиот комитет за следење на имплементацијата на ИПА програмата, и тоа првиот состанок се одржа на 30.10.2019 година, а вториот состанок се одржа на 17.12.2020 година.

Секторскиот комитет за следење е ко-претседаван од претставници на Европската Комисија (ЕК) и Заменик на Претседателот на Владата на Република Северна Македонија задолжен за европски прашања и Национален ИПА координатор (НИПАК). Во согласност со членот 3 од Деловникот за работа на Секторскиот комитет за следење, секретаријатот на Секторскиот комитет го организира Националниот ИПА координатор со поддршка од Делегацијата на ЕУ. Оваа задача ја извршуваат вработени од Секретаријатот за европски прашања (СЕП). Во тоа својство, СЕП се грижи за организација на состаноците, подготовка на заклучоци од состаноците, чување на документацијата и за информирање на јавноста (член 3, став 2, алинеи а-ф од Деловникот за работа). Секретаријатот е контакт точка на Комитетот и целата комуникација за активностите на комитетот се упатува до Секретаријатот на секторскиот комитет за следење (член 3, став 3 од Деловникот за работа). Оттаму, доколку имате потреба од дополнителни информации и пристап до документи, Ве упатуваме да се обратите до Секретаријатот за европски прашања.